На основу члана 27. став 10. Закона о jавној својини (''Службени гласник РС'', број 72/11, 88/13, 105/14,104/2016-др. Закон, 108/2016 и 113/17), члана 23. и 25. став 1. Одлуке о прибављању, располагању и управљању стварима у јавној својини Града Ниша („Сл.лист Града Ниша“, број 5/2018 – пречишћен текст и 26/2018) и члана 37. Статута града Ниша („Сл.лист Града Ниша“, бр. 88/2008 и 143/2016),

 Скупштина Града Ниша на седници од \_\_\_\_\_\_\_\_\_\_ 2018. године, доноси

**Р Е Ш Е Њ Е**

**I ПРЕНОСИ СЕ** право коришћења Основној школи „Бранко Радичевић“ са пословним седиштем у Габровцу, ул. Победе бр. 72, на непокретностима у јавној својини Града Ниша, на неодређено време и без накнаде и то на:

-згради у функцији основног образовања у улици Победе бр.72 у Габровцу, површине у габариту 3 89 м2, која се налази на катастарској парцели број 2607 КО Габровац и уписана је у В лист-1 део листа непокретности број 199 КО Габровац, као објекат број 1;

- згради за спорт и физичку културу у улици Победе бр.72 у Габровцу, површине у габариту 4 00 м2, која се налази на катастарској парцели број 2607 КО Габровац и уписана је у В лист-1 део листа непокретности број 199 КО Габровац, као објекат број 2;

У својству носиоца права коришћења Основна школа „Бранко Радичевић“ у Габровцу ће користити описане непокретности у складу са регистрованом делатношћу и позитивним законским прописима.

**II** Право коришћења нанепокретностима из става I овог решења преноси се Основној школи „Бранко Радичевић“ у Габровцу, са правом држања и коришћења у складу са природом и наменом ствари, давања у закуп и управљања у складу са важећим Законом о јавној својини и другим законима и прописима и са правом уписа права коришћења у јавној књизи о непокретности и правима на њима.

**III** Основна школа „Бранко Радичевић“ у Габровцу у обавези је да непокретности које су јој овим решењем пренете на коришћење одржава, обнавља и унапређује као и да извршава све законске обавезе у вези са тим непокретностима.

Основна школа „Бранко Радичевић“ у Габровцу нема право располагања у смислу Закона о јавној својини, предметним непокретностима, осим давања дела предметне непокретности у закуп, уз писану сагласност Градоначелника Града Ниша.

 **IV** Обавезује се Основна школа „Бранко Радичевић“ у Габровцу, да у року од 8(осам) дана, од дана пријема овог решења приступи закључењу Уговора о преносу права коришћења и управљања на непокретностима у јавној својини Града Ниша, којим ће се ближе регулисати међусобна права и обавезе Града Ниша и Основне школе „Бранко Радичевић“ у Габровцу.

 **V** Oво решење је коначно и исто објавити у „Службеном листу Града Ниша“.

**Број:\_\_\_\_\_\_\_\_\_\_**

**У Нишу,\_\_\_\_\_\_\_2018.године**

 **СКУПШТИНА ГРАДА НИША**

 **ПРЕДСЕДНИК**

 **Мр Раде Рајковић**

**О Б Р А З Л О Ж Е Њ Е**

 Основна школа „Бранко Радичевић“ у Габровцу , обратила се Секретаријату за имовинско-правне послове Градске управе Града Ниша, захтевом број 02-306 од 24.10.2018. године, за пренос права коришћења на непокретностима у јавној својини Града Ниша, које школа користи ради обављања регистроване делатности.

У поступку спроведеном по поднетом захтеву, утврђено је да је право јавне својине Града Ниша уписано на објектима-згради основног образовања и згради за спорт и физичку културу, ближе описаним у диспозитиву решења.

Одредбама члана 18. став 1.Закона о jавној својини (''Службени гласник РС'', број 72/11, 88/13, 105/14,104/2016-др. Закон, 108/2016 и 113/17), прописано је да су носиоци права јавне својине Република Србија, аутономна покрајина и јединица локалне самоуправе, док је ставом 6. истог члана прописано да установе и јавне агенције и друге организације чији је оснивач Република Србија, аутономна покрајина и јединица локалне самоуправе, које немају статус државног органа и организације, органа аутономне покрајине, односно органа јединице локалне самоуправе или јавног предузећа, односно друштва капитала, имају право коришћења на непокретним и покретним стварима у јавној својини, које су им пренете на коришћење.

 Чланом 24. Закона о jавној својини (''Службени гласник РС'', број 72/11, 88/13 и 105/14,104/2016-др. Закон, 108/2016 и 113/17), утврђено је да носиоци права коришћења из члана 18. овог закона управљају покретним и непокретним стварима које користе, као и да је управљање стварима у јавној својини у смислу члана 24. став 2. Закона њихово одржавање, обнављање, унапређивање, као и извршавање законских и других обавеза у вези са тим стварима.

Право јавне својине и право коришћења на непокретностима у јавној својини уписују се у јавне књиге о непокретностима и правима на њима, у складу са законом којим се уређује упис права на непокретностима, сагласно члану 25. Закона о јавној својини.

Полазећи од чињенице да је Град Ниш оснивач Основне школе „Бранко Радичевић“ у Габровцу, као и да школа као установа, у складу са важећим Законом о јавној својини не може бити носилац права јавне својине, а да се истој ради обављања регистроване делатности установе може пренети право коришћења на непокретним стварима у јавној својини, утврђено је да су испуњени услови прописани чланом 18. Закона о јавној својини и чланом 23. Одлуке о прибављању, располагању и управљању стварима у јавној својини Града Ниша („Сл.лист Града Ниша“, број 5/2018 – пречишћен текст и 26/2018 ), на основу којих Град Ниш као носилац права јавне својине преноси на неодређено време и без накнаде право коришћења са правом управљања- Основној школи „Бранко Радичевић“ у Габровцу, ради обављања регистроване делатности, на непокретностима наведеним у ставу I диспозитива овог решења, које школа користи ради обављања образовно-васпитне делатности и на којима је уписано право јавне својине Града Ниша.

 Полазећи од напред цитираних одредби Закона о jавној својини, Одлуке о прибављању, располагању и управљању стварима у јавној својини Града Ниша, утврђено је да су испуњени услови за пренос права коришћења на објектима-згради основног образовања и згради за спорт и физичку културу Основне школе „Бранко Радичевић“ у Габровцу , те је одлучено као у диспозитиву овог решења.

 **СЕКРЕТАРИЈАТ**

 **ЗА ИМОВИНСКО-ПРАВНЕ ПОСЛОВЕ**

 **С Е К Р Е Т А Р**

 \_\_\_\_\_\_\_\_\_\_\_\_\_\_\_\_\_\_\_\_\_\_

**Анђелија Стаменковић, дипл.правник**